През 1800 г. президент става републиканецът Томас Джеферсън. Едно от най-важните събития по време на неговото президентство е покупката на Луизиана от Франция, след която територията на САЩ се удвоява. С цел да се картографира новата територия е изпратена експедицията на Луис и Кларк. Джеферсън се опитва да избегне въвличане на страната в Наполеоновите войни, когато и Франция, и Англия се опитват да попречат на американската търговия с другата страна. Но през 1812 г. САЩ обявява война на Великобритания и започва Британско-американската война. Основните битки са по море, край Големите езера, в Квебек и в Нова Англия. В сухопътните операции на страната на англичаните участват и индианци, но понасят много жертви. Британската армия опожарява Вашингтон, но среща решителен отпор при Балтимор, където се ражда химнът на САЩ „Знаме, обсипано със звезди“. Войната не е много успешна за американците и правителството е доволно да сключи мир.